Na temelju članka 36. stavak (6) Zakona o javnim nabavama („Službeni glasnik BiH“, br. 39/14 i 59/22) i članka 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08) na prijedlog Agencije za javne nabave Bosne i Hercegovine, uz prethodnu suglasnost Odbora Agencije za javne nabave Bosne i Hercegovine, Vijeće ministara Bosne i Hercegovine, na 20. sjednici održanoj 23.8.2023. godine, donijelo je

**PRAVILNIK**

 **O FINANCIRANJU ISTRAŽIVANJA, RAZVOJA I UNAPREĐENJA**

**SUSTAVA JAVNIH NABAVA U BOSNI I HERCEGOVINI**

**Članak 1.**

**(Predmet)**

Pravilnikom o financiranju istraživanja, razvoja i unapređenja sustava javnih nabava u Bosni i Hercegovini (u daljnjem tekstu: Pravilnik) definira se predmet financiranja, obveze i način financiranja sredstava od strane JP NIO Službenog lista Bosne i Hercegovine u cilju istraživanja, razvoja i unapređenja sustava javnih nabava.

**Članak 2.**

**(Upotreba muškog i ženskog roda)**

Izrazi koji su radi preglednosti dati u jednom gramatičkom rodu u ovom pravilniku se bez diskriminacije odnose na muškarce i žene.

**Članak 3.**

**(Pojam istraživanja, razvoja i unapređenja sustava javnih nabava)**

Istraživanje, razvoj i unapređenje sustava javnih nabava odnosi se na realizaciju aktivnosti u okviru nadležnosti Agencije za javne nabave Bosne i Hercegovine (u daljnjem tekstu: Agencija) definirane člankom 92. stavak (3) i člankom 116. stav (1) Zakona o javnim nabavama (u daljnjem tekstu: Zakon) i to:

a) Razvoj novih i nadogradnja postojećih informacijskih sustava Agencije;

b) Izrada priručnika i brošura;

c) Promocija aktivnosti Agencije;

d) Angažiranje vanjskih eksperata kao podrška realizaciji nadležnosti Agencije;

e) Edukacija i stručno usavršavanje uposlenih u Agenciji.

**Članak 4.**

**(Obveze JP NIO Službenog lista)**

(1) JP NIO Službeni list BiH je obaezan uplatiti 15% prihoda koje ostvari od naknada za objavu obavijesti iz članka 36. stavak (1) Zakona u tijeku godine počev od 1.1. do 31.12.

(2) Procenat od 15% iz stavka (1) ovog člana, podložan je promjeni, izmjenom ovog Pravilnika, a na prijedlog Agencije.

(3) Agencija, bez odlaganja, po donošenju ovog Pravilnika podnosi pisani zahtjev Ministarstvu financija i trezora BiH za otvaranjem namjenskog podračuna u KM u okviru Jedinstvenog računa trezora sa nazivom podračuna. Ministarstvo financija i trezora BiH nakon prijama zahtjeva otvora namjenski podračun u KM i o tome obaviještava Agenciju sa instrukcijom o broju podračuna i uplati sredstava na podračun.

(4) Agencija sa JP NIO Službeni list BiH do 31.1. tekuće godine za prethodnu godinu usuglašava točan iznos sredstava koji odgovora vrijednosti 15% od ostvarenog prihoda od objave obavijesti iz stavka (1) članka 36. Zakona. Na temelju usuglašnog iznosa za uplatu sredstava Agencija dostavlja pisani zahtjev JP NIO Službeni list BiH sa instrukcijom za uplatu najkasnije do 20.2. tekuće godine za prethodnu godinu. JP NIO Službeni list BiH je na temelju dobijenog zahtjeva dužan uplatu izvršiti do kraja veljače tekuće godine za prethodnu godinu.

(5) JP NIO Službeni list BiH uz uplatu sredstava Ministarstvu financija i trezora BiH dostavlja dokaz koji potvrđuje da uplaćeni iznos odgovara vrijednosti 15% od ostvarenog prihoda od objave obavijesti iz članka 36. stavak (1) Zakona.

**Članak 5.**

**(Način financiranja)**

(1) Sredstva iz članka 4. stav (1) ovog Pravilnika uplaćuju se na poseban podračun otvoren u Ministarstvu financija i trezora BiH, u cilju istraživanja, razvoja i unapređenja sustava javnih nabava i sastavni su dio sredstava Proračuna institucija BiH.

(2) Sredstva koja uplatiJP NIO Službeni list BiH se vode kao Program posebne namjene i uplata istih se vrši bez obzira da li je proračun institucija i međunarodnih obveza BiH usvojen, i to najkasnije do 31.3. tekuće godine.

(3) Sredstva uplaćena na podračun Programa posebne namjene za razvoj sustava javnih nabava ukoliko se ne utroše do kraja fiskalne godine, prenose se u narednu godinu.

(4) Ukoliko JP NIO Službeni list BiH ne uplati sredstva do 31.3. tekuće godine, obračunava se kamata, u skladu sa važećim propisima počev od 1.4. tekuće godine do dana uplate.

(5) Agencija je dužna u okviru Izvješća o radu prema Vijeću ministara BiH za prethodnu godinu uobziriti i informaciju o naplati i realizaciji ovih sredstava.

**Članak 6.**

**(Stupanje na snagu)**

Ovaj Pravilnik stupa na snagu osmog dana od dana objavljivanja u ,,Službenom glasniku BiH“.

VM broj 227/23 Predsjedavajuća

23. kolovoza 2023. godine Vijeća ministara BiH

 Sarajevo Borjana Krišto, v.r.